2. Tallinna Linnakohtu 27. aprilli 2001. a määrusest tsiviilasjas nr 2/4/243-2503/01 nähtub , et G. Galad¿jan esitas 24. aprillil 2001 hagiavalduse Eesti Vabariigi vastu 200 000 krooni moraalse kahju nõudes. Avaldaja leidis, et varguse eest halduskorras karistamise ja pisisuliks tembeldamisega on talle tekitatud moraalset kahju. Tallinna Linnakohtu nimetatud määrusega keelduti G. Galad¿jani hagiavalduse vastuvõtmisest ja tagastati see koos kõigi lisadega läbivaatamatult. Kohus leidis, et vastavalt 1. jaanuaril 2000 jõustunud Halduskohtumenetluse seadustiku §-le 6 lg 3 p 2 on õigusvastase haldusak ti või toiminguga tekitatud kahju eest hüvitise väljamõistmine halduskohtu pädevuses. Kuni selle ajani toimus administratsiooni poolt tekitatud kahju hüvitamine tsiviilkohtumenetluse korras maa- ja linnakohtutes. Seda kinnitab ka Halduskohtumenetluse seadustiku rakendamise seaduse § 5, mille järgi vaadatakse maa- või linnakohtus tsiviilkohtumenetluse reeglite järgi läbi käesoleva seaduse jõustumise ajal maa- või linnakohtu menetluses olevad õigusvastase haldusakti või toiminguga tekitatud kahju hüvitamise asjad, mis on menetlusse võetud enne 1. jaanuari 2000. Kuna HKMS § 6 lg 3 p 2 on protsessuaalne erinorm ja avaldus esitati pärast 1. jaanuari 2000, siis tuleb keelduda selle menetlusse võtmisest. Avaldajal on õigus pöörduda kaebusega moraalse kahju hüvitamiseks Tallinna Halduskohtusse.